Niels Henry Secher
Niels Henry Secher (født 24. juni 1946 på Frederiksberg, Danmark) er en dansk tidligere roer, overlæge og medicinalforsker.

Secher deltog for Danmark ved både OL 1968 i Mexico City, og ved OL 1972 i München. Ved 1968-legene var han med i singlesculler, og sluttede på 8. pladsen i konkurrencen, mens han ved 1972-legene sammen med Jørgen Engelbrecht blev nr. 4 i dobbeltsculler.

Secher og Engelbrecht vandt desuden en VM-guldmedalje i dobbeltsculler ved VM 1970 i Canada.

Senere i livet arbejdede Secher i en årrække som overlæge ved Rigshospitalet og opnåede i 2004 titel af professor i anæstesiologi.

Referencer

Eksterne henvisninger 

Roere fra Danmark
Læger fra Danmark
Professorer fra Danmark
Personer fra Frederiksberg
Deltagere for Danmark ved sommer-OL 1968
Deltagere for Danmark ved sommer-OL 1972